ՀԻՄՆԱՎՈՐՈՒՄ
 «ԷԼԵԿՏՐՈՆԱՅԻՆ ՄԵՔԵՆԱՅԱԸՆԹԵՌՆԵԼԻ ՃԱՄՓՈՐԴԱԿԱՆ ՓԱՍՏԱԹՂԹԵՐԻ՝ ՔԱՂԱՔԱՑԻԱԿԱՆ ԱՎԻԱՑԻԱՅԻ ՄԻՋԱԶԳԱՅԻՆ ԿԱԶՄԱԿԵՐՊՈՒԹՅԱՆ ՀԱՆՐԱՅԻՆ ԲԱՆԱԼԻՆԵՐԻ ՏԵՂԵԿԱՏՈՒԻՆ (ԻԿԱՕ-Ի ՀԲՏ) ՄԱՍՆԱԿՑՈՒԹՅԱՆ ԵՎ ԾԱԽՍԵՐԻ ԲԱՇԽՄԱՆ ՄԱՍԻՆ» ՓՈԽԸՄԲՌՆՄԱՆ ՀՈՒՇԱԳՐԻՆ ՄԻԱՆԱԼՈՒ ՆՊԱՏԱԿԱՀԱՐՄԱՐՈՒԹՅԱՆ ՎԵՐԱԲԵՐՅԱԼ 
Քաղաքացիական ավիացիայի միջազգային կազմակերպության Հանրային բանալիների տեղեկատուն (ԻԿԱՕ ՀԲՏ) Քաղաքացիական ավիացիայի միջազգային կազմակերպության (ԻԿԱՕ) կողմից 2007 թվականին ստեղծված միջազգային ենթակառուցվածք է, որն ապահովում է էլեկտրոնային մեքենայաընթեռնելի ճամփորդական  փաստաթղթերի  (eMRTD)՝ հիմնականում էլեկտրոնային անձնագրերի (e-passport) թվային ստորագրությունների միջազգային փոխանակումը և ստուգումը։
Այն պետությունների համար ծառայում է որպես կենտրոնացված հարթակ, որտեղ պետությունները տեղադրում են իրենց կողմից տրված էլեկտրոնային անձնագրերի հանրային բանալիները (public keys), ինչը հնարավորություն է ընձեռնում այլ պետություններին՝ ստուգելու տվյալ պետության թողարկած անձնագրերի իսկությունը սահմանային վերահսկողության ժամանակ։
ԻԿԱՕ ՀԲՏ-ի հիմնական նպատակներն են՝
· բարձրացնել էլեկտրոնային անձնագրերի անվտանգության մակարդակը,
· դյուրացնել միջազգային սահմանային ստուգումները,
· նվազեցնել կեղծ անձնագրերի օգտագործման ռիսկը,
· ապահովել պետությունների միջև վստահելի տվյալների փոխանակում։ 
ԻԿԱՕ ՀԲՏ-ին կարող են մասնակցել ԻԿԱՕ-ի անդամ պետությունները։ Ներկայումս տեղեկատուին միացած է 111 պետություն։ 
ՀԲՏ-ի միջոցով պետությունների սահմանային վերահսկողության համակարգերը ինքնաշխատ կերպով և վստահելիորեն ստուգում են միացած այլ պետությունների էլեկտրոնային անձնագրերը՝ առանց յուրաքանչյուր պետության հետ առանձին տեխնիկական կապ ստեղծելու։
Հայաստանի Հանրապետության՝ ԻԿԱՕ-ի ՀԲՏ-ին միանալը նպատակահարմար է անվտանգության, միջազգային վստահելի համագործակցության և գործառնական արդյունավետության տեսանկյունից։ 
ԻԿԱՕ-ի ՀԲՏ-ին միանալու դեպքում Հայաստանի Հանրապետությունն ապահովում է՝
1. Սահմանային անվտանգության բարձրացում՝ թվային ստորագրությամբ պաշտպանված և լավագույն անվտանգային ստանդարտներին համապատասխանող ստուգման վստահելի համակարգ։ ՀԲՏ-ն գործում է ԻԿԱՕ-ի կողմից կառավարվող անվտանգ ենթակառուցվածքի վրա՝ սերտիֆիկատների կառավարման վերահսկված գործընթացներով, վստահելի մեխանիզմներով և մշտական թարմացումներով։
2. Միջազգային փոխճանաչում և համագործակցության խթանում՝ Հայաստանի Հանրապետությունը միանում է միջազգային վստահելի ենթակառուցվածքի։
3. Սահմանային վերահսկողության արդյունավետություն՝ ՀԲՏ-ի միջոցով սահմանային վերահսկողության համակարգերը կարողանում են արագ ստուգել անձնագրերի իսկությունը, օգտագործել ավտոմատացված սահմանային անցման համակարգեր (e-gates), արագացնել ուղևորների հոսքի մշակումն օդանավակայաններում։
4. Միջազգային ստանդարտներին համապատասխանության վկայում՝ ՀԲՏ-ին մասնակցության պայման է մշտապես համապատասխանել մեքենայաընթեռնելի ճամփորդական փաստաթղթերի (Doc 9303) համար սահմանված ստանդարտին։ ՀԲՏ-ին մասնակցությունը վկայում է պետության կողմից ստանդարտների կիրառման մասին։ 
Գտնում ենք, որ Հայաստանի Հանրապետության կողմից ԻԿԱՕ-ի ՀԲՏ-ին միացումը նպատակահարմար է և աջակցում է Հայաստանի Հանրապետության միգրացիոն և անվտանգային քաղաքականության իրականացմանը։  
ԻԿԱՕ-ի ՀԲՏ-ին Հայաստանի Հանրապետության մասնակցությունը նաև կազմում է Հայաստանի Հանրապետության անձը հաստատող փաստաթղթերի թողարկման գործընթացի բարեփոխման անբաժան մասը և ԻԿԱՕ-ի ՀԲՏ-ի՝ նախատեսված գործառնությունների ապահովումը նախատեսված է «Անձը հաստատող փաստաթղթերի թողարկման և տրամադրման, անձը հաստատող փաստաթղթեր տրամադրելու համար օգտագործվող միջոցների շահագործման ու սպասարկման վերաբերյալ» պետություն-մասնավոր գործընկերության պայմանագրի շրջանակներում՝ որպես տեխնիկական պահանջ մասնավոր գործընկերոջ նկատմամբ։  
5․ Կապը ռազմավարական փաստաթղթերի հետ.

